ΓΡΑΠΤΗ ΕΡΩΤΗΣΗ P-1600/01

υποβολή: Toine Manders (ELDR) προς την Επιτροπή

(28 Μαΐου 2001)

Θέμα: Διακρίσεις λόγω ηλικίας στα πλαίσια γενικού διαγωνισμού του Δικαστηρίου των Ευρωπαϊκών Κοινοτήτων

Κατά τα τελευταία έτη έχουν περιληφθεί σε διάφορα σημεία των συνθηκών διατάξεις σχετικά με την προστασία των ανθρωπίνων δικαιωμάτων, ενώ ανέκαθεν τα ανθρώπινα δικαιώματα αποτελούν θεμελιώδη αρχή του κοινοτικού δικαίου. Το άρθρο 6 της Συνθήκης ΕΕ παραπέμπει γενικά στην προστασία των αξιών αυτών, ενώ τα άρθρα 12 και 13 της Συνθήκης ΕΚ προβλέπουν ρητώς την απαγόρευση των διακρίσεων.

Υπό το φως των ανωτέρω, επιθυμώ να εκφράσω την έντονη έκπληξη που μου προκάλεσε η επιστολή που έλαβα προσφάτως εκ μέρους της κ. Vermijs de Breda (Κάτω Χώρες) και αντίγραφο της οποίας διαβιβάσθηκε στον Επίτροπο Bolkestein. Η κ. Vermijs de Breda αναφέρει ότι θέλησε ναποβάλειποψηφιότητα για συμμετοχή σε γενικό διαγωνισμό γλωσσομαθών νομικών του Δικαστηρίου των Ευρωπαϊκών Κοινοτήτων, μετά από προκήρυξη που δημοσιεύθηκε σε ολλανδική εφημερίδα.

Για τη συμμετοχή στον ως άνω διαγωνισμό, η κ. Vermijs de Breda πληρούσε όλα τα κριτήρια πλην ενός: η προκήρυξη όριζε σαφώς ως όριο ηλικίας το 40ό έτος!

Το λιγότερο που θα μπορούσε να εκφράσει κανείς είναι απορία για το γεγονός ότι ένα θεσμικό όργανο της ΕΕ το οποίο, πολύ πριν εμφανισθούν τα ανθρώπινα δικαιώματα στην πολιτική ημερήσια διάταξη της ΕΕ ή στις συνθήκες, είχε εκδώσει αποφάσεις με τις οποίες κατοχύρωνε τα δικαιώματα του ανθρώπου ως θεμελιώδεις αρχές του κοινοτικού δικαίου(1), ενσωματώνει στις οικείες διαδικασίες πρόσληψης διατάξεις που σινιστούν καταφανή διάκριση (λόγω ηλικίας).

Μπορεί η Επιτροπή, ως θεματοφύλακας των συνθηκών, να ανεχθεί εκ μέρους θεσμικού οργάνου της ΕΕ μια καταφανή παραβίαση θεμελιώδους αρχής του κοινοτικού δικαίου, ήτοι την απαγόρευση των διακρίσεων;

Σε περίπτωση που η Επιτροπή κρίνει αποδεκτή την ως άνω διάκριση λόγω ηλικίας, μπορεί να αναφέρει για ποιο λόγο;

Σε περίπτωση που η Επιτροπή κρίνει την εν λόγω διάκριση λόγω ηλικίας απαράδεκτη και αντιβαίνουσα στις διατάξεις/αρχές του κοινοτικού δικαίου, είναι διατεθειμένη η Επιτροπή επιτρέψει τη συμμετοχή της κ. Vermijs στον ως άνω γενικό διαγωνισμό ή να επιβάλει άλλα αντισταθμιστικά μέτρα στις αρμόδιες αρχές;

(1) Πρβλ την απόφαση 36/75 (υπόθεση Ruteli).

Απάντηση του κ. Kinnock εξ ονόματος της Επιτροπής

(19 Ιουλίου 2001)

Η Επιτροπή έχει πλήρη επίγνωση των διατάξεων της οδηγίας του Συμβουλίου 2000/78/ΕΚ της 27ης Νοεμβρίου 2000 για τη διαμόρφωση γενικού πλαισίου για την ίση μεταχείριση στην απασχόληση και την εργασία(1). Η οδηγία αυτή εμπίπτει στο πλαίσιο των πρωτοβουλιών που προτάθηκαν από την Επιτροπή στις 25 Νοεμβρίου 1999 ενόψει άσκησης των νέων εξουσιών που παρέχονται στην Κοινότητα βάσει του άρθρου 13 της συνθήκης ΕΚ.

Η οδηγία δεν θεσμοθετεί γενική απαγορευτική αρχή οποιασδήποτε άμεσης ή έμμεσης διάκρισης με βάση, μεταξύ άλλων, την ηλικία. Όμως, το άρθρο 6 αφήνει περιθώρια για διαφορές στη μεταχείριση, με βάση την ηλικία, εκεί όπου αυτό είναι λογικά και αντικειμενικά δικαιολογημένο. Για παράδειγμα, η οδηγία δικαιολογεί τον καθορισμό ανώτατου ορίου ηλικίας για την πρόσληψη, με βάση την απαιτούμενη κατάρτιση για τη συγκεκριμένη θέση εργασίας ή την ανάγκη παρόδου εύλογης περιόδου απασχόλησης πριν από την συνταξιοδότηση· και αυτό ως ένα από τα παραδείγματα διαφορών στη μεταχείριση με βάση την ηλικία (άρθρο 6.1. γ).

Η Επιτροπή, λαμβάνοντας πλήρωςπόψη τις εν λόγω νομικές διατάξεις, δεν κρίνει κατά συνέπεια ως ασυμβίβαστα με τις διατάξεις της συνθήκης ΕΚ τα όρια ηλικίας για την πρόσληψη στα ευρωπαϊκά θεσμικά όργανα.

Η συγκεκριμένη περίπτωση στην οποία αναφέρεται το Αξιότιμο Μέλος του Κοινοβουλίου αφορά ένα γενικό διαγωνισμό που διοργανώθηκε από το Δικαστήριο. Στο μέτρο που κάθε Ευρωπαϊκό Όργανο είναιπεύθυνο για τη διοργάνωση των δικών του γενικών διαγωνισμών, όπως και για τον καθορισμό συγκεκριμένων κριτηρίων για τη συμμετοχή στους διαγωνισμούς του, η Επιτροπή θεωρεί ότι τα ερωτήματα σχετικά με τη συγκεκριμένηπόθεση είναι πλέον ενδεδειγμένο να απευθυνθούν στο Δικαστήριο.

Η Επιτροπή είναι σε θέση να πληροφορήσει το Αξιότιμο Μέλος του Κοινοβουλίου ότι, σύμφωνα με τις δράσεις 27, 29 και 50 του Λευκού Βιβλίου για τη Μεταρρύθμιση της Επιτροπής(2) της 1ης Μαρτίου 2000, έχει η ίδια προτείνει στενότερη διοργανική συνεργασία στον τομέα των προσλήψεων. Η ίδρυση ενός διοργανικού γραφείου επιλογήςποψηφίων και το ζήτημα των ορίων ηλικίας για τις προσλήψεις με βάση γενικούς διαγωνισμούς, αποτελούν θέματα τα οποία συζητούνται τώρα εντός του πλαισίου των διοργανικών διαπραγματεύσεων.

(1) ΕΕ L 303 της 2.12.2000, σελ. 16.

(2) COM(2000)200 τελικό.